钦定古今图书集成/明伦汇编/氏族典/第371卷 > 《廖用贤尚友录》 > 严诩
## 钦定古今图书集成/明伦汇编/氏族典/第371卷 > 《廖用贤尚友录》 > 严诩

按《万姓统谱》：诩哀帝时为颍川太守。诩以孝行为官，
谓掾吏为师友，有过辄闭阁自责，终不大言，郡中乱，
王莽遣使征诩，官属数百人为设祖道，诩据地哭，掾
吏曰：“明府吉征，不宜若此。”诩曰：“吾哀颍川士，身岂有
忧哉？我以柔弱征，必选刚猛代。代到，将有僵仆者，故
相吊耳。”诩至，拜为美俗使者。